text: भारत में दिल्ली सल्तनत के उदय के पीछे का संदर्भ एक व्यापक प्रवृत्ति का हिस्सा था, जिसने पूरे दक्षिणी और पश्चिमी एशिया सहित अधिकांश एशियाई महाद्वीप को प्रभावित किया: मध्य एशिया से ख़ानाबदोश तुर्कों का आगमन। 9वीं शताब्दी में जब ख़िलाफ़त-ए-अब्बासिया का विखंडन शुरू हुआ, प्रतिद्वंद्वी इस्लामी राज्य स्थापित होने लगे। इनके मुस्लिम शासकों ने मध्य एशिया के ग़ैर-मुस्लिम ख़ानाबदोश तुर्कों को ग़ुलाम बनाना शुरू कर दिया और उनमें से कई को वफ़ादार सैन्य दास बनने के लिए चुना गया, जिन्हें मामलुक कहा जाता है। जल्द ही, तुर्क मुस्लिम भूमि की ओर पलायन कर रहे थे और मुसलमान हो रहे थे। तुर्क मामलुक दासों में से कई अंततः शासक बनने लगे, और मुस्लिम दुनिया के बड़े हिस्से पर विजय प्राप्त की। मिस्र से वर्तमान अफ़्ग़ानिस्तान तक मामलुक सल्तनतों की स्थापना की।